Diari Oficial de la Generalitat Valenciana


Sumari del DOGV 1078, del 05-06-1989 (1989/814057)

RESOLUCIÓ de 16 de maig de 1989, de la Direcció General de Patrimoni Cultural, de la Conselleria de Cultura, Educació i Ciència, per la qual s'incoa expedient de declaració de Be d'Interès Cultural com a Zona Arqueològica a favor del jaciment de <<Les vil.les romanes del Castell d'Ansaldo>>, d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1078

Data del DOGV
:   05-06-1989

Secció del DOGV
:   ALTRES DISPOSICIONS

Número del document
:   1989/814057


Data del document
:   16-05-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 16 de maig de 1989, de la Direcció General de Patrimoni Cultural, de la Conselleria de Cultura, Educació i Ciència, per la qual s'incoa expedient de declaració de Bé d'Interès Cultural com a Zona Arqueològica a favor del jaciment de "Les vil.les romanes del Castell d'Ansaldo" d'Alacant.  
Vista la proposta que ha formulat la Unitat Tècnica d'Arqueologia del Servei de Patrimoni Cultural Moble, aquesta Direcció General ha acordat:  
1. Incoar expedient de declaració de Bé d?Interès Cultural com a Zona Arqueològica del jaciment denominat «Les vil·les romanes del Castell d'Ansaldo» d'Alacant.  
2. La Zona Arqueològica inclourà les parcel·les números 40, 42, 44 i 45 del projecte de Reparcelació de la Unitat d'Actuació «N» del Pla Parcial de la 3/2 de la Platja de Sant Joan, i la zona contigua igual que l'ample de les parcel·les 40 i 44 en la seua projecció a l?eix viari principal del Pla Parcial »Castell d'Ansaldo», amb una superfície aproximada d'uns 7.500 metres quadrats que afecta les parcel·les inicials del Projecte de Compensació de l?esmentat sector i que formen part de les finques registrals números 8.148 i 66.399.  
Tot això tenint en compte que a la zona esmentada hi ha una vila romana d'època alto-imperial, amb un Torcularium destinat a la producció d'oli amb dependències dedicades a magatzems i a vivenda. Aquest tipus d'instal·lacions industrials molt poc documentades a tota la península permetrà de determinar les relacions entre el nucli urbà d'importància singular (Tossal de Manises) que va estar funcionament fins el segle III d.C. i aquest complex industrial d'època alto-imperial.  
3. Continuar la tramitació de l?expedient d'acord amb les disposicions actuals.  
4. Fer saber a l'Ajuntament d'Alacant que, segons allò que es disposa als articles 16, 20 i 22 de la Llei 16/1985, de 25 de juny, del Patrimoni Històric Espanyol, les obres que s'hagen de realitzar a la zona Arqueològica la declaració de la qual es pretén, no es podran portar endavant sense l'aprobació prèvia del projecte corresponent per part d'aquesta Direcció General.  
5. Publicar aquest acord al BOE i al DOGV.  
La qual cosa faig pública perquè tinga els efectes que pertoquen.  
València, 16 de maig de 1989.   
El Director General de Patrimoni Cultural:   
Enric M Cuñat Sesé.